open-index/open-wikipedia-markdown huggingface dataset:
מאטה אוטו

**מאטה אוטו** (בצרפתית: **Mata Utu**, בוואליסיאנית: **Matāʻutu**) היא עיר הבירה של הקולקטיב מעבר לים ואליס ופוטונה. העיר ממוקמת על האי ואליס ובעיר אחד משני הנמלים בוואליס ופוטונה כשהנמל השני נמצא בליווה באי פוטונה. נמל התעופה ואליס היהיפו (היחיד בוואליס והגדול ביותר בקולקטיב) נמצא כ-6 קילומטרים צפונית מערבית לעיר.

## היסטוריה
בימי הביניים הגיעו לאי פולשים מאיי טונגה, הכריזו מלחמה על הילידים והשתלטו על האיים השושלת השליטה הייתה שושלת טואי טונגה שאחרון השליטים שלה מת בשנת 1997. חלק מהמבצרים שהטונגים בנו נחשפו במהלך המאות העשרים והעשרים ואחת בחפירות ארכאולוגיות וחלק מהם שופצו כמה וכמה פעמים והפכו לבית מגורים טיפוסי של תושב מאטה אוטו.

מיסיונרים נוצרים קתולים שהגיעו לעיר בשנת 1837 הבטיחו את התנצרותם של כל תושבי האי תוך 5 שנים. ההתנצרות השתלמה לתושבי האי משום שבתמורה המיסיונרים הגנו על האי מפני ניסיונות כיבוש אירופיים ואמריקאים ובנו כנסיות באיים. במלחמת העולם השנייה צרפת החופשית נלחמה נגד צרפת של וישי במקום וניצחה, זה היה סימן ראשון להתפוררות ממשלת הבובות ולהתפוררות היד שמחזיקה אותה, גרמניה הנאצית.

## גאוגרפיה
מאטה אוטו היא המרכז העירוני הגדול ביותר בוואליס ומקיפות אותה שוניות אלמוגים. מאטה אוטו היא הבירה המנהלית של ואליס ופוטונה. במאטה אוטו נמצא אחד משני הנמלים שנמצאים בוואליס ופוטונה. שני הכבישים הראשיים RT1 ו-RT3 שמובילים ל"מעבר מאטה אוטו ביי" המוביל לכמה וכמה איים אחרים. "מאטה אוטו בי" נמצא 5 קילומטרים צפונית מזרחית מ"אובאה ביי", מעבר נוסף שמוביל לכמה איים נוספים

## דמוגרפיה

## כלכלה
כלכלת העיר היא בעיקר מסחר ירקות ופירות כמו: קופרה, קסאווה, בטטות, שורשי טארו, ובננות. משק בעלי החיים בעיר מורכב מ-25,000 חזירים ו-7,000 עזים. יחידת המטבע היא פרנק CFP. הייבוא לעיר עולה כמו ייצוא ממנה.

## תרבות
במאטה אוטו נחגגים כל החגים הנוצרים ועוד חג אחד, חג עליית מרים הנחגג ב-15 באוגוסט. קרוב למאטה אוטו נמצאים אתרים ארכאולוגים חשובים דוגמת טונגה טוטו. התרבות הוואליסית היא לא תרבות בפני עצמה והיא "שלוחה" של התרבות הפולינזית. ואליסיאנית (הנקראת גם **אובאין** כשם הלא רשמי של האי - אובאה) השפה המדוברת באי היא שפה הקרובה לשפה הטונגית והשפה הפולינזית, שפת היומיום היא ואליסיאנית ושפת הממשל היא צרפתית.

## קישורים חיצוניים

* 
* תמונה של הקתדרלה הראשונה שנבנתה במאטה אוטו

## הערות שוליים

קטגוריה:ואליס ופוטונה
קטגוריה:אוקיאניה: ערי בירה
קליבלנד רבלס

**קליבלנד רבלס** (באנגלית: **Cleveland Rebels**) הייתה קבוצת כדורסל מהעיר קליבלנד, אוהיו, אשר שיחקה בליגת ה-BAA בעונת .

הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונתה היחידה סיימה במקום השלישי באזור המערבי עם מאזן ניצחונות 30-30, והודחה בסיבוב הראשון של פלייאוף ה-BAA מול ניו יורק ניקס, לה הפסידה בתוצאה 2-1.

השחקנים הבולטים בקבוצה היו הרכז פרנק באומהולץ שקלע 14.0 נקודות בממוצע למשחק ונבחר לחמישייה השנייה של העונה, והסנטר אד סדאוסקי שהוביל את קלעי הקבוצה עם 16.0 נקודות למשחק. בסיום אותה עונה התפרקה הקבוצה, יחד עם דטרויט פלקונס, טורונטו האסקיז ופיטסבורג איירונמן, ונערך "דראפט פיזור" במסגרתו נבחרו שחקני הקבוצות המפורקות על ידי יתר קבוצות הליגה.

בשנת 1970 חזרה ליגת ה-NBA לעיר קליבלנד, כשהוקמה קבוצת קליבלנד קאבלירס.

## קישורים חיצוניים

* דף המועדון באתר Basketball-reference.com

## הערות שוליים

קטגוריה:קבוצות כדורסל אמריקאיות
קטגוריה:קבוצות NBA שהתפרקו
קטגוריה:קליבלנד: מועדוני ספורט
דטרויט פלקונס

**דטרויט פלקונס** (באנגלית: **Detroit Falcons**) הייתה קבוצת כדורסל מהעיר דטרויט, מישיגן, אשר שיחקה בליגת ה-BAA בעונת .
## היסטוריה
הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונתה היחידה סיימה במקום הרביעי באזור המערבי עם מאזן ניצחונות שלילי 20-40, ונותרה מחוץ לפלייאוף ה-BAA.

השחקן הבולט בקבוצה היה הפאוור פורוורד סטן מייסק שסיים את העונה במקום הרביעי בטבלת קלעי הליגה, עם 14.9 נקודות בממוצע למשחק, ונבחר לחמישייה הראשונה של העונה. בסיום אותה עונה התפרקה הקבוצה, יחד עם קליבלנד רבלס, טורונטו האסקיז ופיטסבורג איירונמן, ונערך "דראפט פיזור" במסגרתו נבחרו שחקני הקבוצות המפורקות על ידי יתר קבוצות הליגה.

בעונת  חזרה ליגת ה-NBA למישיגן, כאשר קבוצת "פורט ויין פיסטונס" העתיקה את מקומה לעיר דטרויט ושינתה את שמה לדטרויט פיסטונס.

## קישורים חיצוניים
* דף המועדון באתר Basketball-reference.com

## הערות שוליים

קטגוריה:קבוצות כדורסל אמריקאיות
קטגוריה:דטרויט: מועדוני ספורט
קטגוריה:קבוצות NBA שהתפרקו
קוסטא דחיותא

**קוּסְטָא דְּחַיּוּתָא דְּלִבָּא** (בתרגום מארמית: **מידת החיים של הלב**) או בקיצור **קוסטא דחיותא**, הוא ביטוי של מיסטיקה יהודית, המתאר חלק קטן של הנשמה, שנותרת בגוף בזמן השינה. רק בזכות חלק קטן זה של נשמה, האדם יכול להקיץ בבוקר משנתו.

מקור הביטוי בספר הזוהר, ולאחר מכן עבר התפתחות בתנועת החסידות להיבטים רחבים יותר, המקבילים בין השינה לבין מצבו הקשה של עם ישראל. היכולת של גוף האדם להקיץ מהשינה, והגאולה הצפויה לעם ישראל - תלויים ב"קוסטא דחיותא", שבמישור הלאומי הוא האמונה של עם ישראל.

## המקור בספר הזוהר
הביטוי מופיע לראשונה בספר הזוהר

התפיסה המקובלת במיסטיקה היהודית היא שהנשמה היא מעין יחידה רוחנית בפני עצמה, ובשעת השינה מתנתקת מהגוף ומופקדת בידי האל, וחוזרת לגוף בסיום השינה. "קוסטא דחיותא דלבא" הוא מידת החיים המינימלית - חלק קטן מהנשמה, שבזכותה הגוף מתקיים בזמן השינה, למרות שרוב הנשמה נטשה אותו.

## בתנועת החסידות
רבי אברהם יהושע השיל מאפטא (ה"אוהב ישראל") הרחיב את המשמעות מנשמה של אדם למושג השכינה. כשם שהנשמה יוצאת מגוף האדם בשינה, כך השכינה הסתלקה מהעולם בגלל ה"רשעים" שהקימו את מגדל בבל ואשר גרמו להמבול. כשם שלגוף נדרש "קוסטא דחיותא דלבא" כדי להתקיים בכל זאת בזמן השינה - כך מצוות שקיים יעקב, בהן מצוות יישוב הארץ הביאו ניצוצות קודש לעולם - וזה בבחינת "קוסטא דחיותא".

רבי שמחה בונם מפשיסחה מקביל בין החטאים לבין השינה (או המוות), וההתגברות על החטאים ויכולת להגיע לגאולה ולתחיית המתים
היא כמו התגברות על השינה - בזכות "קוסטא דחיותא" שיש לכל אדם בישראל.

רבי יהודה אריה ליב אלתר (ה"שפת אמת") התייחס לחודש ניסן שהוא "ראש חדשים" (שמות י"ב, ב'), הוא החודש שבו מתחדש העולם ובו התרחשו בריאת העולם ויציאת מצרים, ולכן חודש ניסן הוא בכוח שמאיר את כל חודשי השנה, כשם ש"קוסטא דחיותא" היא מקור החיים לגוף בשינה. לשם כך הוא משתמש בדמיון בין המלים "שנה" ו"שינה".

רבי ישראל הופשטיין מקוז'ניץ (המגיד מקוז'ניץ) מרחיב את הנושא לעם ישראל כולו. איך יעשה אלוהים נס גדול לרומם קרן ישראל מכל צרותיהם ? הגאולה ותחיית המתים יתקיימו בזכות "קוסטא דחיותא" לאומי של עם ישראל - שארית חיות שתהווה בסיס לתחיית העם, כשם שחזרת הנשמה לגוף בסוף השינה מתקיימת בזכות "קוסטא דחיותא" של הגוף.

האדמו"ר מסלונים רבי שלום נח ברזובסקי ("נתיבות שלום") מקביל בין גרעין הזרע שנמצא זמן רב באדמה, ומתחיל להירקב ובכל זאת יש בו "קוסטא
דחיותא", שבזכותו הוא מתחיל לצמוח. הזרע לא יכול לצמוח בלי הריקבון שקדם לצמיחה. בכל זאת - לא ריקבון מוחלט, כי אז לא יוותר יותר "קוסטא דחיותא" והזרע לא יצמח. כך גם עם ישראל במצרים היה במצב כמו הזרע הרקוב, ורק בזכות "קוסטא דחיותא" שנותרה בעם ישראל, היא האמונה - הם זכו להיגאל. כך גם גאולת המשיח תלויה באותה אמונה היא ה"קוסטא דחיותא" שיש בעם ישראל למרות מצבו הקשה.

## קישורים חיצוניים
*אלקנה שרלו, 'קוסטא דחיותא דלבא' ביטוי מתפתח בתורת החסידות, באתר כתב העת אסיף 

קטגוריה:נשמה
קטגוריה:מיתולוגיה יהודית
קטגוריה:מילים וביטויים בארמית
סגונדה דיויסיון RFEF

**סגונדה דיויסיון RFEF** (בספרדית: **Segunda División RFEF**) היא ליגת הכדורגל הרביעית בחשיבותה בספרד, לאחר לה ליגה, לה ליגה 2 (סגונדה דיויסיון) ופרימרה דיויסיון RFEF. הליגה הוקמה בסיום עונת 2020/21 כתוצאה מהקמת ליגה שלישית חדשה, פרימרה דיויסיון RFEF שהחליפה את הליגה השלישית הקודמת, הסגונדה דיוויסיון ב' שהפכה לליגה הרביעית הנוכחית ושמה שונה ל-סגונדה דיויסיון RFEF. הליגה הרביעית הקודמת, הטרסרה דיוויסיון (בספרדית: **Tercera División**)  הפכה לליגה החמישית ושמה שונה ל-Tercera División RFEF. הליגה כוללת כמה קבוצות מילואים של קבוצות מהליגות הגבוהות יותר.

## היסטוריה
הליגה הרביעית הקודמת, הטרסרה דיוויסיון הוקמה בתחילה כליגה השלישית במבנה הליגות בספרד לקראת עונת 1929/1930, עונה אחת לאחר תחילת הליגות בספרד. בעונתה הראשונה של הליגה, השתתפו 33 קבוצות שהתחלקו לשמונה בתים. האלופה בכל בית השתתפה במשחקי הפלייאוף, בהם זכתה הקבוצה דפורטיבו קאסטיון כאלופה הראשונה של הליגה כשניצחה 2-3 את הקבוצה CF ברקלדו. בשנת 1936, כאשר פרצה מלחמת האזרחים בספרד, הליגה, בדומה לשאר הליגות בספרד, בוטלה. אך כאשר שאר הליגות התחדשו, הטרסרה דיוויסיון שהייתה אז הדרג השלישי במבנה הליגות הספרדי, בוטלה, ובמקומה היו ליגות אזוריות. אולם, כעבור שנתיים בעונת 1942/1943 הליגה הוקמה מחדש. הליגה המשיכה לשמש כליגה השלישית בספרד עד עונת 1977/1978, כאשר הליגה השלישית הקודמת, הסגונדה ב' הוקמה.

ב-2020 פדרציית הכדורגל הספרדית המלכותית (ה-RFEF) הודיעה על הקמה של ליגה שלישית חדשה, הפרימרה דיויסיון RFEF שהחליפה בתום עונת 2020/21 את הליגה השלישית הקודמת הסגונדה דיוויסיון ב. בעקבות ההחלטה, שמה של הסגונדה דיוויסיון ב' שונה לסגונדה דיויסיון RFEF ובתום עונת 2020/21 הסגונדה דיויסיון RFEF הפכה לליגה הרביעית בחשיבותה. הליגה הרביעית הקודמת, הטרסרה דיוויסיון, הפכה לליגה החמישית בחשיבותה ושמה שונה לטרסרה דיוויסיון RFEF.

## ראו גם
* גביע המלך הספרדי
* הליגה הספרדית השלישית בכדורגל

## קישורים חיצוניים
* 

## הערות שוליים

קטגוריה:ספרד: כדורגל
קטגוריה:ליגות כדורגל משניות באירופה
גרשון יבוסלה

**גרשון יבוסלה** (בצרפתית: **Guerschon Yabusele**; נולד ב-17 בדצמבר 1995) הוא כדורסלן צרפתי המשחק בעמדת הפאוור פורוורד בפילדלפיה 76 מליגת ה-NBA ובנבחרת צרפת.

## קריירה מקצועית
### השנים הראשונות
יבוסלה נולד בדרו שבצרפת, בן להורים שהיגרו מקונגו. הוא החל לשחק כדורסל בגיל שמונה וכנער שיחק במועדון הכדורסל של קוראל רואן באסקט. בעונת 2013/2014 שיחק באופן מצומצם במדי הקבוצה הבוגרת בליגת העל הצרפתית ובעונת 2014/2015 היה חלק מרכזי בקבוצה ששיחקה בליגת המשנה הצרפתית. ב-2015 עבר לרואן מטרופול בסקט מליגת העל הצרפתית.

בדראפט ה-NBA 2016 נבחר במקום ה-16 על ידי בוסטון סלטיקס. בעונת 2016/2017 שיחק בקבוצת שאנגחאי שארקס מליגת העל הסינית ובמרץ 2017 עבר לשחק במיין רד קלאוס מליגת הפיתוח של ה-NBA.

### בוסטון סלטיקס
ביולי 2017 חתם על חוזה בבוסטון סלטיקס. בבוסטון זכה לכינוי "הדב המרקד" שהוענק לו על ידי עוזר מאמן הסלטיקס. ביולי 2019, לאחר שנתיים בבוסטון, שוחרר מהקבוצה.

### נאנג'ינג מאנקי קינגס
באוגוסט 2019 חתם יבוסלה על חוזה בנאנג'ינג מאנקי קינגס מליגת העל הסינית. בשל התפרצות מגפת הקורונה בוטלה הליגה הסינית בפברואר 2020. לאורך תקופתו בקבוצה רשם יבוסלה ממוצעים של 17.9 נקודות ו-7.2 ריבאונדים למשחק.

### אסוול ליון-וילרבאן
לאחר שחרורו מנאנג'ינג חתם יבוסלה על חוזה באסוול ליון-וילרבאן מליגת העל הצרפתית והיורוליג.

### ריאל מדריד
ב-12 ביולי 2021 חתם בריאל מדריד בחוזה לעונה אחת. ב-9 בינואר 2022 האריך את חוזהו עד לתום עונת 2024/2025.

ב-27 באפריל 2023 במהלך קטטה שארעה במהלך משחק של ריאל מדריד נגד פרטיזן בלגרד במסגרת פלייאוף היורוליג הפיל יבוסלה לרצפה בחוזקה את שחקן פרטיזן בלגרד דנטה אקסום וגם לפציעתו. בעקבות האירוע הורחק יבוסלה לחמישה משחקים. מה שבעצם סיים לו את העונה האירופית. ולא היה שותף בזכייה של ריאל מדריד ביורוליג באותה עונה.

## נבחרת צרפת
יבוסלה היה חבר בנבחרת צרפת עד גיל 18 שהשתתפה באליפות אירופה ב-2013 ובסגל הנבחרת עד גיל 20 לאליפות אירופה ב-2014 וב-2015. הוא זכה עם נבחרתו במדליות כסף באולימפיאדת טוקיו ובאולימפיאדת פריז.

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

* גרשון יבוסלה באתר ליגת העל הצרפתית
* 

## הערות שוליים

קטגוריה:כדורסלנים צרפתים
קטגוריה:כדורסלני קוראל רואן
קטגוריה:כדורסלני שאנגחאי שארקס
קטגוריה:בחירות דראפט של בוסטון סלטיקס
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני אסוול ליון-וילרבאן
קטגוריה:כדורסלני ריאל מדריד
קטגוריה:כדורסלני פילדלפיה 76'
קטגוריה:כדורסלני נבחרת צרפת
קטגוריה:זוכי מדליית כסף אולימפית מצרפת
קטגוריה:כדורסלנים צרפתים באולימפיאדת טוקיו (2020)
קטגוריה:משתתפי אולימפיאדת פריז (2024)
קטגוריה:צרפתים שנולדו ב-1995
קטגוריה:כדורסלנים באולימפיאדת פריז (2024)
אודיטוריום קלייד

**אודיטוריום קלייד** הוא אולם אירועים וקונצרטים השוכן על גדתו הצפונית של הנהר קלייד בעיר גלאזגו שבסקוטלנד. המבנה, שבו 3,000 מקומות ישיבה, מכונה גם בכינוי החיבה "ארמדילו" על שום הדמיון בין צורתו לבין צורת בעל החיים בשם זה.

בניית המבנה החלה בשנת 1995 כהרחבה למרכז התערוכות והכנסים הסקוטי השוכן בסמוך לו. הוא הוקם על גבי שטחו של מעגן לשעבר על גדת הנהר שמולא באדמה ובנייתו הסתיימה ב-1997. 

המבנה תוכנן על ידי פירמת האדריכלים בראשות נורמן פוסטר. ההשראה לעיצובו הייתה שילוב של צורות גופי אוניות, כתזכורת לתעשיית הספנות ההיסטורית של גלאזגו, ולא בית האופרה של סידני, שרבים סבורים כי נתן את ההשראה לתכנונו. המבנה הפך במהירות לאחד מסמליה המוכרים של גלאזגו המודרנית.

מאז שנפתח אירח האולם אירועים ידועים שונים, לרבות תוכניות במסגרת סדרות המציאות Britain's Got Talent וThe X Factor. באחת מהתוכניות שנערכו באולם נתגלתה הזמרת סוזאן בויל. 

בקיץ 2014 אירח האולם את תחרויות הרמת המשקולות במסגרת משחקי חבר העמים שנערכו בגלאזגו.


תמונה:Clyde Auditorium, Glasgow.jpg|חזית המבנה
תמונה:Wfm foster armadillo.jpg|תצלום צד של המבנה


## קישורים חיצוניים

* 

קטגוריה:גלאזגו: מבנים
קטגוריה:הממלכה המאוחדת: אולמות קונצרטים
קלייד
קטגוריה:מבנים שתכנן נורמן פוסטר
דניאל גורדון

**דניאל גורדון** (באנגלית: **Daniel Gordon**, נולד ב-16 בינואר 1985 בדורטמונד שבגרמניה המערבית) הוא כדורגלן עבר ג'מייקני-גרמני ששיחק בעמדת הקשר.

## קריירת מועדונים
גורדון שיחק בנעוריו בבורוסיה דורטמונד ובבוכום, ממנה עלה לקבוצה הבוגרת בשנת 2004, ושיחק שתי עונות בקבוצת המילואים. בשנת 2006 חתם גורדון בבורוסיה דורטמונד, שם שיחק שלוש עונות, לרוב בקבוצת המילואים, אך זכה גם לשחק שמונה פעמים במשחקי ליגה עם הקבוצה הבכירה. בקיץ 2009 חתם גורדון ברוט-וייס אוברהאוזן מהבונדסליגה השנייה. גורדון הפך בעונתו הראשונה בקבוצה לשחקן הרכב קבוע. בעונתו השנייה בקבוצה, 2010/11, גורדון ואוברהאוזן נשרו לליגה השלישית, וגורדון עזב את המועדון לאחר שתי עונות. בעונת 2011/12 חתם גורדון בפ.ס.וו. פרנקפורט מהבונדסליגה השנייה, אך שיחק בעיקר בקבוצת המילואים של המועדון.

בקיץ 2012 חתם גורדון בקרלסרוהה, שנשרה בעונת 2011/12 אל הליגה הגרמנית השלישית. גורדון וקרלסרוהה העפילו בחזרה אל הבונדסליגה השנייה תוך עונה אחת בלבד, כאשר הקבוצה סיימה במקום הראשון. בעונת 2014/15 גורדון וקרלסרוהה היו קרובים כפסע מעלייה לבונדסליגה, לאחר שסיימו במקום השלישי בבונדסליגה השנייה והגיעו למשחקי מבחן מול המבורג. שני המשחקים הסתיימו בתיקו 1-1, כאשר המבורג הבקיעה את שער השוויון במשחק הגומלין בדקה ה-90, וניצחה 1–2 בהארכה. גורדון שיחק את מלוא הדקות בצמד המשחקים, אך קרלסרוהה נשארה עונה נוספת בבונדסליגה השנייה.

בקיץ 2016 עבר גורדון לזנדהאוזן מהבונדסליגה השנייה. גורדון היה שחקן הרכב בזנדהאוזן וסיים את עונת 2016/17 עם 26 הופעות ליגה ושער אחד.

בתום עונה אחת בזנדהאוזן, חזר גורדון לקרלסרוהה, שבהיעדרו נשרה אל הליגה הגרמנית השלישית, במטרה לסייע למועדון לשוב לבונדסליגה השנייה.

## קריירה בינלאומית
בחודש מאי 2013, גורדון ערך את הופעת הבכורה בנבחרת ג'מייקה במשחק מוקדמות מונדיאל 2014 מול נבחרת מקסיקו. את שערו היחיד בנבחרת הבקיע גורדון במשחק ידידות מול נבחרת קובה במרץ 2015, בו ניצחה ג'מייקה בתוצאה 0–3. בשנת 2015 גורדון נכלל בסגל נבחרת ג'מייקה לקופה אמריקה 2015, אך לא שותף.

## חיים אישיים
דניאל גורדון הוא בנו של גארי גורדון, חייל בריטי בדימוס, שמשמש כמאמן נוער בבורוסיה דורטמונד.

## קישורים חיצוניים

קטגוריה:כדורגלנים ג'מייקנים
קטגוריה:קשרי כדורגל ג'מייקנים
קטגוריה:כדורגלני בוכום
קטגוריה:כדורגלני בורוסיה דורטמונד
קטגוריה:כדורגלני רוט-וייס אוברהאוזן
קטגוריה:כדורגלני פ.ס.וו. פרנקפורט
קטגוריה:כדורגלני קרלסרוהה
קטגוריה:כדורגלני ס.ו. זנדהאוזן
קטגוריה:כדורגלני נבחרת ג'מייקה
קטגוריה:ג'מייקנים שנולדו ב-1985
רואן מטרופול בסקט

**רואן מטרופול בסקט** (בצרפתית: **Rouen Métropole Basket**) היא קבוצת כדורסל מהעיר רואן שבצרפת המשחקת בליגה הצרפתית השנייה.

הקבוצה משתייכת למועדון SPO רואן שנוסד ב-1892. פעילות הכדורסל של המועדון החלה ב-1945 בשם SPO רואן בסקט. בעונת 2002/2003 העפילה הקבוצה לליגת המשנה ובעונת 2004/2005 העפילה לליגת העל הצרפתית. את עונת 2005/2006 סיימה הקבוצה במקום האחרון וירדה לליגת המשנה. בעונת 2007/2008 העפילה הקבוצה פעם נוספת לליגת העל, ולאחר שתי עונות ירדה שוב לליגת המשנה. 

ביולי 2011 התאגדה הקבוצה באופן נפרד מהמועדון ומאז פעולת במתכונתה הנוכחית. הקבוצה שבה לשחק בליגת הראשונה בעונת 2014/2015 לאחר שקיבלה הזמנה מההתאחדות הצרפתית בעקבות הרחבת הליגה ל-18 קבוצות. ביולי 2015 שינתה הקבוצה את שמה לשם הנוכחי. בעונת 2015/2016 סיימה במקום ה-17 וירדה לליגה השנייה.

## קישורים חיצוניים

* 

קטגוריה:קבוצות כדורסל צרפתיות
קטגוריה:רואן
ג'וליאן סנדס

[ממוזער|ג'וליאן סנדס ב[פסטיבל הקולנוע בקאן בשנת 1990]]
**ג'וליאן ריצ'רד מורלי סנדס** (באנגלית: **Julian Richard Morley Sands**; 4 בינואר 1958 – ינואר 2023) היה שחקן אנגלי, ששיחק בין השאר בסרטים "דמעות של שתיקה", "זיכרונות אהבה מפירנצה", "ארכנופוביה" ו"לעזוב את לאס וגאס".

## ביוגרפיה
סנדס נולד בעיר השוק אוטלי  שבמחוז יורקשייר, האמצעי מתוך חמישה בנים. למד בקולג' לורד ואנדסוורת'  בלונג סאטון  שבהמפשייר.

## קריירת משחק
סנדס החל את הקריירה הקולנועית שלו בתפקידי משנה בסרטים כמו "Oxford Blues" (מ-1984) ו"דמעות של שתיקה" (1984). עוד באותה שנה הופיע בתפקיד חייל יווני בעיבוד של ה-BBC לספר הילדים "The Box of Delights". ב-1985 לוהק לתפקיד ראשי בסרט "זיכרונות אהבה מפירנצה". בעקבות הצלחת הסרט "זיכרונות אהבה מפירנצה" והסרט "גותי" של קן ראסל עבר סנדס להוליווד כדי להמשיך את קריירת המשחק שלו בסרטים אמריקאיים.

ב-1989 שיחק בתפקיד הראשי בסרט "וורלוק" וב-1993 הופיע בסרט ההמשך "וורלוק: ארמגדון". ב-1991 גילם את דמותו של המלחין פרנץ ליסט בסרט "מנגינה שבלב".

ב-1998 הופיע בתפקיד אריק (הפנטום) בסרט האימה "פנטום האופרה". ב-2003 כיכב לצדו של ג'קי צ'אן בסרט הפעולה הקומי "הקמע".

ב-2001 כיכב במיני-סדרה "רוז רד" מאת סטיבן קינג. ב-2002 גילם את דמותו של השגריר האוסטרי קלמנס ונצל פון מטרניך במיני-סדרה "נפוליאון". ב-2005 גילם את דמותו של לורד אוליבייה בדרמה "In Praise of Hardcore" של ערוץ BBC Four, העוסקת במבקר התיאטרון קנת' טינאן . ב-2006 השתתף בסדרת הטלוויזיה "24" בתפקיד הטרוריסט ולדימיר ביירקו.

דיבב את ולמונט בעונה הראשונה ובעונה השנייה של הסדרה המצוירת "הרפתקאות ג'קי צ'אן". גילם את דמותו של דוסי בשני פרקים של הסדרה "סטארגייט SG-1", בעונות התשיעית והעשירית, וחזר וגילם את אותה דמות בסרט "סטארגייט: תיבת האמת".

באוגוסט 2011 הופיע סנדס על במת התיאטרון בפסטיבל הפרינג' באדינבורו במחזה "A Celebration" מאת הרולד פינטר בבימויו של ג'ון מלקוביץ' בתיאטרון פלזנס קורטיארד. ב-2013 היה סנדס מועמד לפרס דרמה דסקעל "הופעת סולו מצוינת".

ב-2011 הופיע סנדס בסרט המתח "נערה עם קעקוע דרקון", עיבוד אמריקאי לסרט באותו שם מ-2009, בתפקיד הנריק ואנגר הצעיר. ב-2012 דיבב את הדמות דה-פלקו במשחק הווידאו "Call of Duty: Black Ops 2". בשנת 2013 השתתף סנדס בתפקיד איש העסקים מיילס קסטנר בעונה השמינית של הסדרה "דקסטר".

## חייו האישיים
נישואיו הראשונים של סנדס היו לעיתונאית הבריטית שרה הארווי. לבני הזוג נולד בן אחד, הנרי מורלי סנדס (יליד 1985). השניים התגרשו ב-1987. ב-1990 התחתן סנדס עם אווג'ניה ציטקוביץ (ילידת 1964), בתם של הסופרת האנגליה-אירית ליידי קרוליין בלקווד  ושל המלחין והפסנתרן האמריקאי ישראל ציטקוביץ. לסנדס ולאשתו נולדו שתי בנות: נטליה (נולדה ב-14 באוגוסט 1996) ואימוג'ן (נולדה ב-31 בדצמבר 1999).

### היעדרותו ומותו
סנדס הוגדר כנעדר מאז 13 בינואר 2023, לאחר שיצא לטייל בסביבת הר בולדי שבמחוז סן ברנדינו בקליפורניה, באזור בו שררו תנאי מזג אוויר קשים. ב-27 ביוני 2023 הודיעו הרשויות ששרידיו של סנדס זוהו בהרי קליפורניה, לאחר שנמצאו שלושה ימים קודם לכן. נסיבות המוות עדיין נחקרות ולפי הצהרת משרד השריף של מחוז סן ברנרדינו, ממתינים כעת לתוצאות בדיקות נוספות.

## פילמוגרפיה
### קולנוע

### טלוויזיה

## קישורים חיצוניים

* ריאיון עם ג'וליאן סנדס , 19 באוגוסט 2000

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1958
קטגוריה:אנגלים שנפטרו ב-2023
עונת 2014/2015 בליגה הלאומית

**עונת 2014/2015 בליגה הלאומית** הייתה העונה ה-16 של הליגה הלאומית כליגה השנייה בחשיבותה בכדורגל בישראל. הליגה החלה ב-21 באוגוסט 2014 והסתיימה ב-22 במאי 2015.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר הסיבוב ה-15 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות). 

העונה הסתיימה בניצחון של בני יהודה תל אביב שעלתה לעונת 2015/2016 לליגת העל לצד הפועל כפר סבא. 

עירוני טבריה והכח עמידר רמת גן ירדו לליגה השלישית. הפועל נצרת עילית ניצחה במשחקי המעבר את עירוני נשר מליגה א' ונותרה בליגה הלאומית.

פדרו גלבאן מבני יהודה תל אביב זכה בתואר מלך השערים של הליגה עם 22 כיבושים.

## טבלת הליגה
### העונה הסדירה

### הפלייאוף העליון

### הפלייאוף התחתון

### משחקי המבחן ללאומית
בסיום העונה התקיימו משחקי מבחן לליגה הלאומית בין הפועל נצרת עילית שסיימה במקום ה-14 בליגה הלאומית, לבין עירוני נשר שסיימה במקום השני בליגה א' צפון והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ.

הפועל נצרת עילית ניצחה 5:1 בסיכום שני המשחקים ונשארה בליגה הלאומית עונה נוספת.

## קישורים חיצוניים
* נתוני העונה בטבלת ההתאחדות
* נתוני העונה
* נתונים מאתר transfermarkt

קטגוריה:עונות בליגת המשנה בכדורגל בישראל
קטגוריה:2015 בישראל: כדורגל
קטגוריה:2014 בישראל: כדורגל
קטגוריה:תחרויות כדורגל ב-2014
קטגוריה:תחרויות כדורגל ב-2015
ברבי במפצח האגוזים

**ברבי במפצח האגוזים** הוא סרט אנימציה ממוחשבת משנת 2001. הוא הסרט הראשון בסדרת סרטי ברבי שנוצר באנימציה ממוחשבת. עלילת הסרט עובדה על פי ספרו של א.ת.א. הופמן, "מפצח האגוזים ומלך העכברים", ומוזיקה מהבלט "מפצח האגוזים" של צ'ייקובסקי.

## עלילה
הסיפור מתחיל בחברה של ברבי, קלי המתקשה לבצע ריקוד בלט ובעלת פחד במה. ברבי מספרת לה סיפור כדי לעודד אותה. הסיפור עוסק בילדה בשם קלרה הגרה עם סבתה דרוסלמאייר, סבא ואחיה הצעיר טומי. בערב חג המולד דודתה אליזבת מבקרת אותה ונותנת לה במתנה מפצח אגוזים ואומרת לה שבתוכו נמצא הלב של הנסיך, בעוד קלרה ישנה, נכנסת רוח חיים במפצח האגוזים והוא יוצא לגרש את מלך העכברים המרושע שפלש לטרקלינה של קלרה. קלרה מתעוררת ומסייעת למפצח האגוזים, אך כישוף מרושע שהוטל עליה על ידי מלך העכברים גורם לגופה להצטמק. בסוף הסרט עלילת הסיפור חוזרת להתמקד בקלי והיא מבינה את החשיבות בכך שאסור לוותר ועליה להאמין בעצמה, והיא מבצעת את ריקוד בלט הפיות.

## קול ודיבוב הדמויות

## ראו גם
*ברבי ושלושת המוסקטרים

## קישורים חיצוניים

* 

קטגוריה:אגוז בתרבות
קטגוריה:סרטי 2001
קטגוריה:סרטי אנימציה ממוחשבת
קטגוריה:סרטי ברבי
קטגוריה:סרטים אמריקאיים
קטגוריה:סרטים באנגלית
קטגוריה:סרטים המבוססים על בובות אופנה
אוריה פלדמן

__ללא_תוכן__

**אוריה פלדמן** (28 באפריל 1887 קלראשי, אז בפלך בסרביה, האימפריה הרוסית, כיום במולדובה – 4 בספטמבר 1958, תל אביב). אגרונום, מראשוני המורים לטבע בארץ ישראל, סופר, עורך ומתרגם.

## קורות חייו ומעשיו
נולד לאלחנן ולחוה פלדמן. למד בחדר מסורתי ואצל המורים העבריים י' ל' מטמון-כהן (מייסד הגימנסיה העברית "הרצליה"), המחנך וחוקר הטבע פסח אוירבך והסופר ש' בן ציון, כמו כן למד בבית הספר המחוזי הרוסי בקישינב. השתלם בפוליטכניון בקייב ובמכון החקלאי של אוניברסיטת נאנסי בצרפת, שם הוסמך להנדסה חקלאית. בצד לימודיו היה פעיל בהסתדרות הציונית בקלרש, בקישינב, באודסה, בנובוסיליצה ובקייב וכן בנאנסי שבצרפת. היה ממייסדי צעירי ציון ושימש כנציג הארגון בנובוסיליצה לוועידת הלסינגפורס ב-1906.

עלה לארץ ישראל ב-1911 ועבד תחילה כמתמחה בתחנה לניסיונות חקלאיים של אהרן אהרנסון. ב-1913 החל בעבודתו כאגרונום באגודת "נטעים" שבהנהלת אהרן אייזנברג והתיישב ברחובות, ומשם עבר לגליל לניהול מרכז הנטיעות בחוות סג'רה. בשנות מלחמת העולם הראשונה לימד בבית הספר התיכון בפתח תקווה ובמקווה ישראל. בתום המלחמה נתמנה למורה ללימודי טבע בסמינר למורות ולגננות בתל אביב (כיום מכללת לוינסקי לחינוך) ונוסף על כך לימד בבתי הספר העממיים של עיריית תל אביב, תחילה בבית הספר תל נורדאו. לימד גם קורסים שיטתיים למבוגרים במדעי הטבע והחקלאות והרצה בנושאים אלה בפני מתעניינים מקרב הציבור הרחב.

ממוזער|160px
ממוזער|160px
בשנים 1922–1928 ערך את הירחון החקלאי "השדה" של המרכז החקלאי. ב-1932 ייסד את הירחון "הטבע והארץ" והמשיך בעריכתו ובהפקתו עד להפצצת חיל האוויר האיטלקי על תל אביב בספטמבר 1940, שבה נפצע וביתו ניזוק קשות. בשנים 1947–1954 חידש את הוצאת הירחון.

בבואו ארצה הצטרף פלדמן למפלגת הפועל הצעיר. היה חבר ועד התרבות של הסתדרות המורים וחבר ועד הסתדרות האגרונומים. היה ממייסדי ארגון המורים לטבע וחבר הוועד שלו במשך שנים רבות. כן היה חבר ועד החברה הארץ-ישראלית לבוטניקה וחבר הוועדות למונחי בוטניקה וזואולוגיה של ועד הלשון העברית.

נטמן בהר המנוחות. במותו ספד לו חברו אליעזר שמאלי: 

בתו, ברוריה פלדמן-מיוזם, הייתה פרופסור בפקולטה למדעי הטבע ב.

## כתביו
אוריה פלדמן חיבר ספרים בנושאי טבע וחקלאות, בהם **הגִנה העירונית** ("הוראות מעשיות לגִדול ירקות וצמחי-נוי בתנאי העיר"), **מאה נִסיונות מחיי הצמח**, **מגדיר מקֻצר של צמחי ארץ-ישראל** ("לעם ולבתי-הספר"), **צמחי התנ"ך** ו**צמחי המשנה** ("תאורם הבוטאני וערכם הכלכלי בעבר ובהווה").

פרסם מאמרים רבים בכתבי עת שונים: ב"מולדת", ב"עתידות", ב"מסחר ותעשייה", ברבעון "החינוך" של אגודת המורים בא"י, בהד החנוך של הסתדרות המורים, בהפועל הצעיר, ביומון הארץ, וכמובן – ב"השדה" וב"הטבע והארץ", שאותו ייסד, ערך, הביא לדפוס והפיץ. כמו כן תרגם ספרים ומאמרים מרוסית ומצרפתית.

## לקריאה נוספת
* אלכסנדר ברש, "אוריה פלדמן ז"ל", טבע וארץ, כרך א', חוברת א'–ב', ינואר 1959, עמ' 2–3

## קישורים חיצוניים
* 
* זאב ענר על אוריה פלדמן
* 

## הערות שוליים

קטגוריה:בוגרי אוניברסיטת נאנסי
קטגוריה:חברי צעירי ציון
קטגוריה:חברי הפועל הצעיר
קטגוריה:אנשי העלייה השנייה
קטגוריה:אגרונומים ביישוב
קטגוריה:אגרונומים ישראלים
קטגוריה:אנשי חינוך שוחרי השפה העברית ביישוב
קטגוריה:עורכי כתבי עת ישראלים
קטגוריה:בוטנאים ביישוב
קטגוריה:בוטנאים ישראלים
קטגוריה:סגל מכללת לוינסקי לחינוך
קטגוריה:סגל בית הספר החקלאי מקוה ישראל
קטגוריה:יהודים הקבורים בהר המנוחות
קטגוריה:ישראלים שנולדו ב-1887
קטגוריה:ישראלים שנפטרו ב-1958
הילארי

220px|ממוזער|שמאל|הילרי בחבל הבסקים הצרפתי
**הילרי** (מבסקית: hil - מת, harri - אבן, בתרגום חופשי: "אסטלה" או "מצבה") הוא השם שניתן לאסטלה בצורת דיסק, המאפיינות קברים באזור ארץ הבסקים. המצבות הללו מעוצבות בצורת דיסק ופונות אל השמש. לעיתים הן מעוטרות בסמלים נוספים. בחפירות ארכאולוגיות נמצאו קברים כאלה במערב אירופה, ברוסיה, בסוריה ובארמניה, ולכן סביר להניח שצורת הקבורה הזאת הייתה קיימת בכל רחבי אירופה, אם כי נשתמרה במיוחד ברחבי ארץ הבסקים.

## קישורים חיצוניים

קטגוריה:בסקים
קטגוריה:קבורה
ליאווה

**ליאווה** (בפוטוניאנית : **Leava**) הוא כפר ומרכז מנהלי בוואליס ופוטונה, קולקטיב מעבר לים של צרפת. ליאווה נמצאת במערב האי פוטונה. בכפר ממוקם אחד משני הנמלים שיש בוואליס ופוטונה. נמל התעופה פוטונה פוינט ואל, נמל התעופה של פוטונה, נמצא עשרה קילומטרים מליאווה.

## דמוגרפיה

## הערות שוליים

קטגוריה:ואליס ופוטונה
קטגוריה:אוקיאניה: יישובים
קטגוריה:אוקיאניה: ערי נמל
קטגוריה:פפואה גינאה החדשה: ערי נמל
בנדיקטה, נסיכת דנמרק

250px|ממוזער|שמאל|בנדיקטה, נסיכת דנמרק ובעלה הנסיך ריכרד

**בנדיקטה, נסיכת דנמרק** (דנית: **Prinsesse Benedikte**; נולדה ב-29 באפריל 1944) היא השנייה משלוש בנותיו של פרדריק התשיעי, מלך דנמרק, אחותה הצעירה של מרגרטה השנייה, מלכת דנמרק, ואחותה הגדולה של אנה מריה, מלכת יוון.

הנסיכה בנדיקטה נמצאת כרגע במקום ה -11 בסדר הירושה לכתר הדני.

## ביוגרפיה
בנדיקטה נולדה ב-29 באפריל 1944 בארמון אמליינבורג, לפרדריק, נסיך הכתר של דנמרק ולאינגריד, נסיכת שוודיה בתם של גוסטב השישי אדולף, מלך שוודיה ומרגרט, נסיכת קונוט. היא התחנכה בבית ספר פרטי ובילתה את חופשות הקיץ שלה בבית הקיץ הרשמי של משפחת המלוכה הדנית השוכן ביוטלנד ולמדה מספק שיעורים בבית ספר לאופנה ועיצוב בקופנהגן. בשנת 1962 היא הייתה שושבינה ביחד עם אחותה בחתונתם של חואן קרלוס הראשון, מלך ספרד וסופיה, מלכת ספרד.

ב-3 בפברואר 1968 היא התחתנה עם ריכרד, נסיך זיין-ויטגנשטיין-ברלבורג השישי, ממנו נולדו לה שלושה ילדים.

בנדיקטה ייצגה פעמים רבות את אחותה באירועים של בית המלוכה. היא מכהנת כיושבת-ראש פדרציית תנועות הנוער בדנמרק, ומעורבת גם בתחום הרכיבה.

## פעילותה בתנועת הצופים
הנסיכה בנדיקטה מעורבת מאוד בתנועת הצופים של דנמרק וגם בפעילות בינלאומית של תנועת הצופים. כשהייתה ילדה, הוקם שבט צופים מיוחד על מנת לאפשר לה להשתתף בפעילות התנועה. היום מעורבותה היא בעיקר ברמה הארגונית: בנדיקטה היא יושבת הראש של המועצה המשותפת של הצופות הבנות בדנמרק (Pigespejdernes Fællesråd Danmark). היא גם הפטרון של ארגון De grønne pigespejdere (תנועת הצופות הירוקות של YWCA) ושל ארגון הצופים והצופות הדני (Det Danske Spejderkorps). בנוסף, היא משמשת בתור הפטרון של "אחוות אוליב באדן פאוול", ארגון עולמי התומך באגודת המדריכות והצופות העולמית.

בשנת 2007 בנדיקטה זכתה בפרס של כבוד מאת ארגון בוגרי תנועת הצופים של St George.

## משפחתה
ב-3 בפברואר 1968 היא התחתנה עם ריכרד, נסיך זיין-ויטגנשטיין-ברלבורג השישי, ממנו נולדו לה שלושה ילדים:
* גוסטב, נסיך זיין-ויטגנשטיין-ברלבורג השביעי (נולד ב-1969)
* אלכסנדרה, נסיכת זיין-ויטגנשטיין-ברלבורג (נולדה ב-1970), התחתנה עם הרוזן ג'פרסון פון פפייל אונד קליין-אלגוט
* נטלי, נסיכת זיין-ויטגנשטיין-ברלבורג (נולדה ב-1975), התחתנה עם אלכסנדר ג'ונסמן

## אילן יוחסין

## קישורים חיצוניים

## הערות שוליים

קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות דניות
קטגוריה:תנועת הצופים: אישים
קטגוריה:מעוטרי מסדר ההצטיינות של הרפובליקה של איטליה
קטגוריה:מעוטרי מסדר הוורד הלבן של פינלנד
קטגוריה:אבירי מסדר הפיל
קטגוריה:ילידות 1944
קטגוריה:דנים שנולדו ב-1944
אליק ובליק

**אליק ובליק** היא סדרת טלוויזיה ישראלית לילדים בנושא המדע והתרבות המשודרת בערוץ הופ!.

## רקע
התוכנית מונחה על ידי בובות, שהם חייזרים ששמם אליק ובליק, בתחילה העיניים שלהם היו קטנות ושחורות אבל בשנים האחרונות עברו חידוש, בכל תוכנית אליק ובליק חוקרים בנושא המדע והתרבות ולפעמים הם טועים כאשר בני האדם מסבירים להם, למשל בתוכנית החידון של הופ (אשר התחיל כחידון לחג הפסח, שנקרא "פסח מי יודע") עם חן חגי הם מתבלבלים ולא חכמים, ובחידון של הופ עם פרופסור גאוני (עזרא דגן) אליק לא חכם במיוחד, וביוצאים לטייל בארץ ישראל הם מבקשים את עזרתו של גבע איש הטבע שיסביר דבר קשה הקשור לישראל.

## הדמויות
* **אליק** (אבי יקיר) - חייזר ורוד, אחיו של בליק, לא חכם במיוחד. המבוגר מבין השניים. 
* **בליק** (ז'יל בן דוד) - חייזר כתום עם סנטר גדול, אחיו של אליק, לפעמים חכם ולפעמים לא למרות הטיפשות של אליק. הצעיר מבין השניים.

## משפחתם של אליק ובליק
משפחתם של אליק ובליק מוזכרים מפעם לפעם ולא מופיעים בסדרות, במשחק "עץ המשפחה של אליק ובליק" מופיעים תמונות שלהם.
* **בתיה ואלחנן** - אמא ואבא של אליק ובליק.
* **דוד בום ודודה בלומה** - הדודים של אליק ובליק ואחיהם של בתיה, במשחק הסלט החלומי הדוד בום גר בצפון.
* **בומבה ואלקה** - ההורים של בתיה וסבא וסבתא של אליק ובליק.
* **אלי וברכה** - ההורים של אלחנן וסבא וסבתא של אליק ובליק.

## תוכניות בהשתתפותם
* אליק ובליק
* תוכנית התחקירים של אליק ובליק
* החידון של הופ!
* הקייטנה של הופ - מא' עד ת'
* החדר המוגן של הופ 2003
* חבורת ה"ס (הופ סוכות)
* המגילה החדשה של הופ!
* המרחב המוגן של הופ 2006 (ללא אליק)
* יום הולדת למדינה 
* יוצאים לטייל בארץ ישראל

## קישורים חיצוניים
* 
## הערות שוליים

קטגוריה:סדרות ערוץ הופ!
קטגוריה:חינוך לגיל הרך
קטגוריה:תוכניות וסדרות טלוויזיה ישראליות בכיכובן של בובות
קטגוריה:סדרות ילדים של ברוש הפקות
קטגוריה:סדרות טלוויזיה ישראליות שעלו לשידור בשנות ה-2000
עיסא מאנדי

**עיסא מאנדי** (בערבית: **عيسى ماندي**; בצרפתית: **Aïssa Mandi**; נולד ב-22 באוקטובר 1991 בשאלון-אן-שמפאן שבצרפת) הוא כדורגלן אלג'יראי המשחק בעמדת המגן הימני בקבוצת ליל מליגת העל הצרפתית ובנבחרת אלג'יריה.

## קריירת מועדונים
מאנדי נולד בשאלון-אן-שמפאן שבצרפת וגדל במחלקת הנוער של סטאד ריימס, בה החל לשחק בגיל 8. ב-20 באוגוסט 2010 ערך מאנדי את הופעת הבכורה שלו בקבוצה הבוגרת של המועדון, כששיחק 80 דקות בהפסד 1–2 ללה הבר במסגרת המחזור הרביעי בליגת המשנה הצרפתית.

לקראת עונת  עבר מאנדי לריאל בטיס מליגת העל הספרדית.

ב-16 ביוני 2021 חתם מאנדי לארבע שנים בויאריאל.

ב-11 באוגוסט ערך הופעת בכורה במשחק הסופר קאפ האירופי נגד צ'לסי, משחק אותו הפסידה ויאריאל בדו-קרב פנדלים, כאשר מאנדי מחמיץ את אחד מהפנדלים של קבוצתו. ב-12 בדצמבר 2021 כבש שער בכורה בניצחון 0–2 על ראיו ואיקאנו.

נכון ל־26 בספטמבר 2023 מדורג מאנדי במקום ה-6 בין השחקנים האלג'יראים מכל הזמנים, במספר ההופעות באחת מן הליגות הבכירות באירופה (316 הופעות).

## קריירה בינלאומית
בדומה לרבים משחקני נבחרת הכדורגל של אלג'יריה, מאנדי (כאזרח צרפתי) היה רשאי לשחק בנבחרת צרפת, אך בחר לשחק בנבחרת אלג'יריה. ב-5 במרץ 2014 ערך את הופעת הבכורה שלו בנבחרת, כששיחק 90 דקות בניצחון 0–2 על נבחרת סלובניה במשחק ידידות. הוא היה חלק מסגל נבחרת אלג'יריה למונדיאל 2014 ולגביע אפריקה לאומות 2015. ב-29 במרץ 2016 הבקיע מאנדי את שער הבכורה שלו בנבחרת, שער בדקה ה-62 בתיקו 3-3 נגד נבחרת אתיופיה במסגרת מוקדמות גביע אפריקה לאומות 2017.

נכלל בסגל נבחרת אלג'יריה לטורניר גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים אלג'יראים
קטגוריה:מגני כדורגל אלג'יראים
קטגוריה:כדורגלני סטאד ריימס
קטגוריה:כדורגלני ריאל בטיס
קטגוריה:כדורגלני ויאריאל
קטגוריה:כדורגלני ליל
קטגוריה:כדורגלני נבחרת אלג'יריה
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:אלג'יראים שנולדו ב-1991
סעידי נטיבזונקיזה

**סעידי נטיבזונקיזה** (בצרפתית: **Saidi Ntibazonkiza**, נולד ב-1 במאי 1987) הוא כדורגלן עבר בורונדי ששיחק בעמדת קשר הכנף.

## קריירת מועדונים
נטיבזונקיזה נולד בבוג'ומבורה שבבורונדי. הוא החל לשחק בויטאל'או המקומית, ובשנת 2005 הגיע להולנד כמבקש מקלט. עם הגעתו להולנד החל להתאמן בקבוצת ניימכן, שהחתימה אותו לאחר שראתה את הפוטנציאל העצום הקיים בו. ב-18 בנובמבר 2006 ערך נטיבזונקיזה את הופעת הבכורה שלו בליגת העל ההולנדית במשחק נגד ספרטה רוטרדם. ב-9 ביולי 2010 חתם בקרקוביה קרקוב מליגת העל הפולנית, בה שיחק במשך 4 עונות, עד שעבר לאחאיסר בלדייספור מליגת העל הטורקית. הוא שוחרר מהמועדון לאחר חצי עונה, ולאחר חצי עונה נוספת ללא קבוצה חתם בקן.

ב-10 בפברואר 2017 חתם בקייסר מליגת העל הקזחית.

## קריירה בינלאומית
ב-9 באוקטובר 2010 ערך נטיבזונקיזה את הופעת הבכורה שלו בנבחרת בורונדי, כששיחק 90 דקות בהפסד 1-0 לנבחרת חוף השנהב במסגרת מוקדמות גביע אפריקה לאומות 2012.

## קישורים חיצוניים

קטגוריה:כדורגלנים בורונדים
קטגוריה:קשרי כדורגל בורונדים
קטגוריה:כדורגלני ניימכן
קטגוריה:כדורגלני קרקוביה קרקוב
קטגוריה:כדורגלני אקהיסארספור
קטגוריה:כדורגלני קן
קטגוריה:כדורגלני נבחרת בורונדי
קטגוריה:בורונדים שנולדו ב-1987
אליפות העולם בכדורסל 1959

**אליפות העולם בכדורסל 1959** היא אליפות העולם השלישית שנערכה על ידי פיב"א. האליפות נערכה בצ'ילה בין התאריכים 16 בינואר ל-31 בינואר 1959 וכללה 13 נבחרות.

ארגון הטורניר לווה בבעיות רבות. במקור התחרות הייתה צריכה להתקיים בשנת 1958 באצטדיון סגור חדש, אך בשל בעיות בבנייתו התחרות נדחתה. עם זאת, גם ב-1959 לא הסתיימה בניית המתקן, והטורניר הועבר ל שהכיל 16,000 מקומות.

 יוצגה על ידי נבחרת חיל האוויר של ארצות הברית.

 סירבה להתייצב למשחק נגד , מה שעלה לה בהורדה למקום החמישי. במידה והמשחק היה מתקיים, וברית המועצות הייתה מנצחת, היא הייתה זוכה בטורניר על חשבון .

## שיטת המשחקים
בתחרות בנוסף למארחת  והאלופה האולימפית ואלופת העולם המכהנת , השתתפו בטורניר שתי נבחרות מאליפויות אמריקה הדרומית ( ו) ואירופה ( ו) ושבע נבחרות נוספות שהוזמנו על ידי פיב"א (, , , , ,  ו).

הקבוצות חולקו לשלושה בתים בני ארבע נבחרות על אחד בשלב המוקדם. שתי הראשונות מכל בית העפילו לסיבוב הגמר שנערך בשיטת ליגה בת סיבוב אחד. צ'ילה העפילה לשלב הגמר ישירות.

## שלב הבתים
### בית א'
משחקי הבית נערכו בקונספסיון.

### בית ב'
משחקי הבית נערכו בטמוקו.

### בית ג'
משחקי הבית נערכו באנטופגסטה.

## שלב הגמר

משחקי הבית נערכו בסנטיאגו דה צ'ילה.

## הדירוג הסופי

### חמישיית הטורניר

## קישורים חיצוניים
* נתונים מאתר פיב"א

1959
קטגוריה:תחרויות כדורסל ב-1959
קטגוריה:תחרויות ספורט בצ'ילה
ביטאון שירה (כתב עת)

**ביטאון שירה** הוא כתב עת דיגיטלי לשירה עברית עכשווית, הרואה אור החל מ-12 בדצמבר 2013. עורך הביטאון הוא ד"ר אורן עילם. נכון לדצמבר 2021 ראו אור למעלה מ-420 גיליונות של כתב העת, בהשתתפות למעלה מ-300 יוצרים. הביטאון מפרסם שירים מקוריים בלבד, הרואים בו אור לראשונה. נוסף לכך מתפרסמות עבודות אומנות, בעיקר ציור וצילום. 

## פלורליזם
הביטאון מפרסם שירים מאת משוררים ידועים וזוכי פרסים, ולצידם משוררים שאינם בעלי שם עדיין. מתפרסמות יצירות של גברים ונשים, מבוגרים וצעירים, ובני עדות שונות. היצירות עוסקות בנושאים מגוונים, בין הגיליונות ובתוך כל גיליון. 

## נקודות ציון מרכזיות

### אירועי שנה לביטאון
בחודשים דצמבר 2014 וינואר 2015 נערכו שלושה אירועים לרגל שנה לביטאון. הראשון מביניהם נערך בבית הסופר בתל אביב ב-11 בדצמבר 2014. האירועים השני והשלישי שילבו תצוגת אומנות חזותית עם הקראת שירה. באירוע השלישי הוצגו עבודות של האומן הבאר שבעי אורי פרץ, שרבים מציוריו מתפרסמים בביטאון.

### גיליון המאה

ב-30 באוקטובר 2015 ראה אור גיליון המאה של הביטאון, בפורמט מורחב ובהשתתפות שורה ארוכה של יוצרים, הן בתחום השירה והן בתחום האומנות החזותית.

### הוצאה לאור

ב-1 בספטמבר 2016 נוסדה "ביטאון שירה - הוצאה לאור". 

## קישורים חיצוניים

## הערות שוליים

2016 04
קטגוריה:ישראל: כתבי עת לשירה
שירה
קטגוריה:הוצאות ספרים בישראל
קטגוריה:ישראל: חברות שהוקמו ב-2016
ספונדה (ירח)

**ספונדה** (נקרא גם **Jupiter** **XXXVI**) הוא אחד מירחיו של כוכב הלכת צדק אשר התגלה בשנת 2001 על ידי קבוצה של אסטרונומים מאוניברסיטת הוואי בהדרכתו של האסטרונום סקוט שפרד.

לאחר גילויו קוטלג הירח בשם **S/2001 J 5**.

קוטרו של ספונדה הוא 2 קילומטרים ומהירותו בעת הקפתו את צדק היא 2.28 ק"מ לשנייה.

רדיוס מסלולו של ספונדה סביב צדק הוא 24,253,000 ק"מ ומשך זמן הקפתו סביב צדק הוא 771.604 יממות.

ספונדה בעל בהירות נראית של 23.

ספונדה בעל אלבדו של 0.04 ואקסצנטריות של 0.3121.

את שמו, קיבל ספונדה על שם אחת ההורות.

ספונדה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה והגמונה.

## קישורים חיצוניים

קטגוריה:ירחי צדק
הקורבטות מסדרת בראונשווייג

**סדרת בראונשוייג K130** היא הסדרה החדשה ביותר של קורבטות המסוגלות לצאת לאוקיינוס בדויטשה מרינה. הן נועדו להחליף את ספינות התקיפה המהירות מסוג  שנמצאות כרגע בשירות.

בחודש מאי 2015 הזמינה ממשלת ישראל 4 ספינות סער 6, ספינות אלו התבססו על קורבטות בראונשוייג.

## מידע טכני
הספינות כוללות חתימות מכ"ם ואינפרא אדום מופחתות ("חמקנות" טובה מאשר בפריגטות מסדרת סקסן) וגם יצוידו בשני מסוקים בלתי מאוישים לחישה מרחוק. לאחרונה, הזמין הצי הגרמני קבוצה ראשונה של 6 קאמקופטר S-100 לשימוש בספינות ה*בראונשוייג*. ההאנגר אומנם קטן מדי עבור מסוק סטנדרטי, אך המנחת גדול דיו עבור הסי קינג, הלינקס וה-NH90 המסוקים שנמצאים בשירות כעת בצי הגרמני.

במקור הייתה ה-K130 אמורה להיות מצוידת בגרסה הימית של ה, טיל מונחה סיב אופטי וטווח של 60 ק"מ, שבזמן פיתוח הספינה היה אף הוא בפיתוח. אבל בשנת 2003 בוטל פרויקט פוליפם ועל כן המתכננים החליטו לצייד את ה**בראונשוייג** בטילים מסוג RBS-15, שלמרות טווחם העדיף (250 ק"מ בגרסה 3 הנוכחית) נעדרת מהם כל סוג של אמצעי מניעה ללוחמה אלקטרונית. כתשובה לבעיה זו הזמין הצי הגרמני RBS-15 גרסה 4, שיפותח מגרסה 3 ויכלול טווח משופר של 400 ק"מ ואמצעי מניעה ללוחמה אלקטרונית.

## ספינות בסדרה
הספינות לא נבנו במספנה אחת אלא במקטעים. כל מקטע נבנה במספנה אחרת בו זמנית ומאוחר יותר חוברו המקטעים השונים ליצירת הספינה המלאה. הטבלה מציינת היכן נערך הטקס לתחילת הבנייה של הספינה המדוברת.

## גלריה

Korvette Braunschweig F260 2895.jpg|בראונשוייג
MAGDEBURG 130-02 2008-03-04 03.jpg|מגדבורג
Korvette Oldenburg F 263.JPG|אולדנבורג
Korvette Ludwigshafen (F 264).jpg|לודויגשפן אם ריין


## ראו גם
* קורבטה
* דויטשה מרינה

## קישורים חיצוניים

* האתר הרשמי של הצי הגרמני

קטגוריה:סדרות של קורבטות
מוסטפא זאזאי

**מוסטפא זאזאי** (נולד ב-9 במאי 1993) הוא כדורגלן אפגני המשחק בעמדת הקשר.

## קריירת מועדונים
זאזאי נולד בקאבול שבאפגניסטן, ובגיל צעיר עבר להתגורר בגרמניה. הוא שיחק במחלקות הנוער של המבורג, קונקורדיה המבורג ו-VfB ליבק. בעונת  החל לשחק בקבוצה הבוגרת של VfB ליבק, וערך 23 הופעות, בהן הבקיע 3 שערים. בסוף העונה עבר לשחק בפ.צ. סנט פאולי II, קבוצת המילואים של פ.צ. סנט פאולי.

בינואר 2016 חתם ב-TSG ניוטרליץ.

ב-1 באוגוסט 2017 חתם ב-LSK הנזה.

ב-23 בינואר 2019 חתם בקלאנטן מליגת העל המלזית.

## קריירה בינלאומית
ב-14 במאי 2014 זאזאי ערך את הופעת הבכורה שלו בנבחרת אפגניסטן בהפסד 3-2 ל. ב-16 במאי 2015 הבקיע את שער הבכורה שלו בנבחרת בניצחון 0-1 נגד .

## קישורים חיצוניים

קטגוריה:קשרי כדורגל אפגנים
קטגוריה:כדורגלנים אפגנים
קטגוריה:כדורגלני קלאנטן
קטגוריה:כדורגלני נבחרת אפגניסטן
קטגוריה:ילידי 1993
והבי ח'זרי

**והבי ח'זרי** (בערבית: ** وهبي خزري**; נולד ב-8 בפברואר 1991) הוא כדורגלן תוניסאי המשחק בעמדת הקשר ההתקפי.

## קריירת מועדונים
### ספורטינג קלוב דה בסטיה
ח'זרי נולד באז'אקסיו שבצרפת. הוא החל לשחק במחלקת הנוער של JS אז'אקסיו, ובגיל 12 עבר למחלקת הנוער של ספורטינג קלוב דה בסטיה. ב-20 בפברואר 2009 ערך ח'זרי את הופעת הבכורה שלו במועדון, כשנכנס כמחליף בדקה ה-85 בניצחון 0–1 על אמיין במסגרת ליגת המשנה הצרפתית. ב-13 במרץ 2009 הבקיע ח'זרי את שער הבכורה שלו במועדון, שער בדקה ה-81 בניצחון 0–1 על מונפלייה בליגה. הוא לקח חלק בירידת המועדון לליגה הלאומית בתום עונת , חזרתו לליגת המשנה בתום העונה הבאה ובעליית המועדון לליגת העל בתום עונת .

### ז'ירונדן דה בורדו
בחודש יולי 2014, לאחר 5 עונות בספורטינג קלוב דה בסטיה, חתם ח'זרי ל-4 עונות בז'ירונדן דה בורדו מליגת העל הצרפתית. ב-17 באוגוסט 2014 ערך ח'זרי את הופעת הבכורה שלו במועדון, כששיחק 76 דקות בניצחון 1–4 על מונקו במסגרת המחזור השני בליגה. באותו משחק, דקה לפני החלפתו, הבקיע את שער הבכורה שלו במועדון.

### סנדרלנד
ב-30 בינואר 2016, לאחר עונה וחצי בז'ירונדן דה בורדו, חתם ח'זרי בסנדרלנד מהפרמייר ליג. ב-2 בפברואר ערך ח'זרי את הופעת הבכורה שלו במועדון, כשנכנס כמחליף לקראת המחצית השנייה בהפסד 0–1 למנצ'סטר סיטי במסגרת המחזור ה-24 בליגה. ב-13 בפברואר הבקיע את שער הבכורה שלו בפרמייר ליג, שער בדקה השלישית בניצחון 1–2 על מנצ'סטר יונייטד במסגרת המחזור ה-26. בעונת 2016/2017 היה שותף לנשירתה של הקבוצה לליגת המשנה. ב-31 באוגוסט 2017 הושאל לסטאד רן. ב-10 בספטמבר ערך את הופעתו הבכורה בקבוצה בניצחון 1–3 על אולימפיק ליון בו הבקיע את שערו הראשון.

### סנט אטיין
ב-17 ביולי 2018 חתם ח'זרי בסנט אטיין לארבע שנים. ב-11 באוגוסט ערך את הופעתו הבכורה בו כבש את שערו הראשון בניצחון 2-1 על גנגאן. בעונתו הראשונה כבש 13 שערי ליגה.

### מונפלייה
ב-28 ביוני 2022 חתם ח'זרי במונפלייה.

ב-13 באוגוסט 2022, ערך הופעת בכורה בה כבש שער בכורה בהפסד 5-2 לפריז סן ז’רמן.

## קריירה בינלאומית
ב-7 בינואר 2013 ערך ח'זרי את הופעת הבכורה שלו בנבחרת תוניסיה, במשחק ידידות נגד נבחרת אתיופיה. ב-23 במרץ 2013 הבקיע את שער הבכורה שלו בנבחרת, שער בדקה ה-72 בניצחון 1–2 על נבחרת סיירה לאון במסגרת מוקדמות מונדיאל 2014. הוא לקח חלק בגביע אפריקה לאומות 2013 ובגביע אפריקה לאומות 2015.

ח'זרי נכלל בסגל נבחרת תוניסיה למשחקי גביע העולם בכדורגל 2018 שנערכו ברוסיה. במשחק השני שערכה תוניסיה בטורניר, בישל ח'זרי את השער הראשון והבקיע את השני בהפסד נבחרתו 2–5 לנבחרתה של בלגיה. במשחק האחרון בשלב הבתים, לאחר ששתי הנבחרות כשלו בהעפלה לשלב הבא בטורניר, בישל ח'זרי את השער הראשון והבקיע את שער הניצחון מול פנמה, שהסתיים בתוצאה 1–2. היה זה השער ה-2,500 במספר בהיסטוריית טורנירי גביע העולם.

נכלל בסגל נבחרת תוניסיה לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:כדורגלני בסטיה
קטגוריה:כדורגלני בורדו
קטגוריה:כדורגלני סנדרלנד
קטגוריה:כדורגלני סטאד רן
קטגוריה:כדורגלני סנט אטיין
קטגוריה:כדורגלני מונפלייה
קטגוריה:כדורגלני נבחרת תוניסיה
קטגוריה:צרפתים ממוצא תוניסאי
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:תוניסאים שנולדו ב-1991
ג'וש ריצ'רדסון

**ג'ושוע מייקל "ג'וש" ריצ'רדסון** (באנגלית: **Joshua Micheal "Josh" Richardson**; נולד ב-15 בספטמבר 1993) הוא כדורסלן אמריקאי המשחק בעמדות הקלע והסמול פורוורד, בקבוצת מיאמי היט מליגת ה-NBA.

## נעורים וקריירת מכללות
ריצ'רדסון נולד באדמונד שבאוקלהומה, בנם של מייקל ואליס. למד בתיכון סנטה פה באוקלהומה וב-2011 החל ללמוד תואר ראשון בפסיכולוגיה באוניברסיטת טנסי. הוא שיחק במדי קבוצת הכדורסל של האוניברסיטה במשך ארבע שנים, בשנתו האחרונה השיג ממוצע של 16 נקודות, 4.5 ריבאונדים, 3.6 אסיסטים ו-2.1 חטיפות למשחק. בתום העונה נבחר לחמישיית העונה וחמישיית ההגנה של ליגת ה-SEC.

## קריירה מקצועית
### מיאמי היט
בדראפט ה-NBA 2015 נבחר ריצ'רדסון בסיבוב השני במקום ה-40 על ידי מיאמי היט. הוא נבחר לרוקי החודש של אזור המזרח עבור חודש מרץ 2016, במהלכו השיג ממוצע של 12 נקודות ו-2.1 אסיסטים למשחק.

בספטמבר 2017 חתם על הארכת חוזה במיאמי ל-4 עונות נוספות, החל מעונת , עבור כ-42 מיליון דולר. ב-10 בפברואר 2019 קלע שיא קריירה של 37 נקודות במשחק קבוצתו מול גולדן סטייט ווריורס.

### פילדלפיה 76'
ב-6 ביולי 2019 הועבר לפילדלפיה 76', כחלק מטרייד בין ארבע קבוצות בו השתתפו גם פורטלנד טרייל בלייזרס ולוס אנג'לס קליפרס.

### דאלאס מאבריקס
לקראת עונת  הועבר עם טיילר ביי בטרייד לדאלאס מאבריקס, תמורת סת' קרי.

### בוסטון סלטיקס
ביולי 2021 הועבר ריצ'רדסון בטרייד לבוסטון סלטיקס, תמורת מוזס בראון.

## סטטיסטיקות קריירה
### בעונה הסדירה של ה-NBA

### בפלייאוף ה-NBA

## קישורים חיצוניים

* פרופיל, באתר אוניברסיטת טנסי

## הערות שוליים

קטגוריה:אמריקאים ילידי אוקלהומה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טנסי
קטגוריה:כדורסלני מיאמי היט
קטגוריה:כדורסלני פילדלפיה 76'
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:בחירות דראפט של מיאמי היט
קטגוריה:אוקלהומה: כדורסלנים
קטגוריה:כדורסלני דאלאס מאבריקס
קטגוריה:כדורסלני בוסטון סלטיקס
קטגוריה:אמריקאים שנולדו ב-1993
סיליה אדלר

**סיליה פיינמן אדלר** (באנגלית: **Celia Adler**; 6 בדצמבר 1889 – 31 בינואר 1979) הייתה שחקנית יהודייה-אמריקאית, הידועה בכינוי "הגברת הראשונה של תיאטרון היידיש".

## ביוגרפיה
ממוזער|200 פיקסלים|סיליה אדלר בילדותה
סיליה אדלר הייתה בתו של יעקב אדלר ודינה שטטין, ואחות למחצה של סטלה, לותר וחמשת ילדיו האחרים של יעקב. בניגוד לסטלה ולותר, אשר נודעו גם עבור עבודתם עם קבוצת התיאטרון, סרטי העבודה שלהם ועבודתם כמומחים בתחום המשחק, סיליה אדלר נודעה כמעט באופן בלעדי כשחקנית במה.

אדלר הייתה ידועה בעיקר בעבור עבודתה בתיאטרון יידיש, שם היא הייתה קשורה עם תנועת התיאטרון היידי האמנותי של 1920 ו-1930.
סיפקה גם את אחד התיאורים התיאטרליים הראשונים של ניצול שואה. אדלר, שהשתתפה יחד עם פול מוני ומרלון ברנדו הצעיר בהצגה "A Flag is Born", המתארת ניצולי שואה המנסים להגיע לארץ ישראל, בחרה להשתתף בהצגה זו בתמורה לשכר המינימום בגלל מחויבותה לעורר את דעת הקהל בארצות הברית לצורך בהקמת יהודית בארץ ישראל.

בשנת 1937 כיכבה אדלר בסרט יידי של הנרי לין, "איפה הילד שלי".

בין השנים 1937–1952, הופיעה אדלר במספר סרטים ותוכניות טלוויזיה.

אדלר הייתה נשואה שלוש פעמים: לשחקן לזר פריד, למנהל תיאטרלי ג'ק קונוס, ולאיש העסקים נתן פורמן.

מתה מהתקף לב ונקברה בבית הקברות במדור תיאטרון היידיש ב"מאונט חברון" שבפלשינג, קווינז, ניו יורק.

## קישורים חיצוניים

* קורות חייה של אדלר, באתר "ארכיון הנשים היהודיות"
* הדף של סליה אדלר, באתר IBDB
* ביוגרפיה ומסמכים ארכיונים
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים אמריקאים
קטגוריה:שחקני תיאטרון יידיש
קטגוריה:שחקניות יידישאיות
קטגוריה:אישים הקבורים בבית הקברות מאונט היברון
קטגוריה:אמריקאיות שנולדו ב-1889
קטגוריה:אמריקאים שנולדו ב-1889
קטגוריה:אמריקאיות שנפטרו ב-1979
קטגוריה:אמריקאים שנפטרו ב-1979
פיטסבורג איירונמן

**פיטסבורג איירונמן** (באנגלית: **Pittsburgh Ironmen**) הייתה קבוצת כדורסל מהעיר פיטסבורג, פנסילבניה, אשר שיחקה בליגת ה-BAA בעונת .

הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונתה היחידה סיימה במקום החמישי והאחרון באזור המערבי עם מאזן ניצחונות שלילי 15-45 (25.0%). בסיום אותה עונה התפרקה הקבוצה, יחד עם דטרויט פלקונס, טורונטו האסקיז וקליבלנד רבלס, ונערך "דראפט פיזור" במסגרתו נבחרו שחקני הקבוצה על ידי יתר קבוצות הליגה.

הקלע המוביל של הקבוצה היה הפורוורד קולבי גאנת'ר, שקלע 14.1 נקודות בממוצע למשחק. כמו כן שיחק בקבוצה הרכז פרס מרוויץ', אביו של חבר היכל התהילה פיט מרוויץ'.

מאחר שהאיירונמן סיימו את העונה עם המאזן הגרוע בליגה, ובהתחשב ברמתה הנמוכה יחסית של ה-BAA בתקופה זו, יש הטוענים כי מדובר בקבוצה הגרועה בתולדות ליגת ה-NBA. מבין 17 שחקני הסגל של הקבוצה, ארבעה בלבד המשיכו לשחק באופן מקצועי לאחר עונת 1946/1947.

## קישורים חיצוניים
* דף המועדון באתר Basketball-reference.com

## הערות שוליים

קטגוריה:קבוצות כדורסל אמריקאיות
קטגוריה:קבוצות NBA שהתפרקו
קטגוריה:פיטסבורג: מועדוני ספורט
אגם ת'ינגוואטלאוואטן

**אגם ת'ינגוואטלאוואטן** (באיסלנדית: **Þingvallavatn**) הוא אגם בעמק הביקוע, שבדרום-מערב איסלנד. זהו האגם הטבעי הגדול ביותר באיסלנד, עם שטח של 83.7 קמ"ר. עומקו הממוצע של האגם הוא 34 מטרים. האגם מצוי בחלקו בשטח הפארק הלאומי ת'ינגווליר.

סדקי העתק מסביב לאגם מעידים על היווצרותו במקום בו נפרדים שני לוחות טקטוניים סמוכים, הלוח האירואסייתי והלוח הצפון-אמריקאי. הסדק הגדול ביותר ביניהם הוא קניון אלמאנאגיאו (Almannagjá).

אחד הסדקים, המהווה הסתעפות של עמק הביקוע בו מצוי האגם, מלא במימיו — זהו הבקע סילפרה (Silfra). הבקע, המתחבר אל האגם מצפון, הוא אתר צלילה פופולרי. משום שהסדק צר, הצוללים במקום, שוחים למעשה בין שתי יבשות. באגם ישנם איים, שמקורם בהתפרצויות געשיות.

מצפון, בשטח ת'ינגווליר, נשפך אל האגם הנהר יוכסראו (Öxará). ת'ינגוואטלאוואטן מהווה מוצא לנהר יחיד, סוג, המתחיל את זרימתו בקצהו הדרומי של האגם. מבחינת הדגה, האגם ראוי לציון בשל ארבעה סוגי אלתית אטלנטית המצויים בו.

לחופו הצפוני של ת'ינגוואטלאוואטן נוסד בשנת 930 הפרלמנט של איסלנד, אלת'ינגי.

## קישורים חיצוניים

* 
* 

קטגוריה:איסלנד: גאוגרפיה
קטגוריה:אירופה: ימות ואגמים
יחיאל פליקמן

**יחיאל פליקמן** (יידיש: **יחיאל פאַליקמאַן**; 1911, ליובר – 1977, קייב) היה סופר יידי ועיתונאי.

## ביוגרפיה
פליקמן נולד בעיירה ליובר שהייתה חלק מהאימפריה הרוסית (היום באוקראינה). ב-1931 הוא למד בבית ספר לאומנויות בקייב, לאחר מכן עבר לבירוביג'ן והיה בין המתיישבים הראשונים של המחוז היהודי האוטונומי. בין 1932–1934 הוא עבד בתור עיתונאי בביראבידזשאנער שטערן ושם גם פרסם את חיבוריו. כמו כן הוא פרסם בעיתון דער שטערן שיצא לאור בקייב ובכתב עת היימלאנד שיצא לאור במוסקבה.

בזמן מלחמת העולם השנייה הוא היה בצבא האדום וכתב בשביל עיתונות הצבאית ברוסית, אך המשיך גם לפרסם פרוזה יידית. בתקופה זו פרסם גם את רשמיו מן המלחמה בעיתון היידי אייניקייט. הוא עוטר מספר פעמים בזמן שירותו.

לאחר המלחמה הוא סיים לימודים (ב-1952) במכון הפדגוגי של קייב. עם הופעתו של סאוועטיש היימלאנד פליקמן עבד במערכת כתב העת ופרסם שם את חיבוריו. ב-1968 יצא לאור **דער שווארצער ווינט** (רוח שחורה) שבו המחבר מעלה את נושא השואה ומבליט את ההתנגדות היהודית.

## חיבוריו
***צווישנ סאפקעס: דערציילונגענ**, קיעוו, 1937.
***אנהייב פרילינג: דערציילונגענ אונ נאוועלנ**, קיעוו, 1940.
***ליבע אינ פייער: פראנט-דערציילונגענ**, מאסקווע, 1943.
***מענטשנ פונ מיינ לאנד: דערציילונגענ**, מאסקווע, 1945.
***די שיינ קומט פונ מיזרעכ: אנ אופשטאנד אינ געטא**, מאסקווע,1948.
***דער שווארצער ווינט**, מאסקווע, 1968.

## קישורים חיצוניים
* 

## הערות שוליים

קטגוריה:יהודים מווהלין
קטגוריה:יהודים רוסים
קטגוריה:יהודים סובייטים
קטגוריה:סופרים כותבי יידיש
קטגוריה:סופרי יידיש סובייטים
קטגוריה:סובייטים שנולדו ב-1911
קטגוריה:סובייטים שנפטרו ב-1977